  Анжелика Тихонова корреспондент Татарстанысь Набережные Челныысь удмуртъёслэн лулчеберетъя йӧскалык центрзы но «Ӟардон» ансамбльзы 25 ар тырмонзэс пусйизы. Со сярысь ивортодэтъя «Удмуртия» агентстволэн корреспондентэз центрлэн кивалтӥсеныз Валентина Билыкен вераськиз. Валентина Билык огазеяськонэн 25 пӧлысь 24 арзэ кивалтэ ини. Сокема дыр ӵоже туж бадӟым уж лэсьтэмын ини шуыса пусъе. Бигеръёс, ӟучъёс пӧлын улӥськом но асьме удмурт лулчеберетмес возьматӥськом. Олокытчы но ветлӥськом, Сабантуйын выступать кариськом, мукет ужрадъёсы каре потӥськом. Милемыз тодмало, милемыз тодо, удмуртъёс карын вань шуыса Валентина Билык, Набережные Челны карысь удмуртъёслэн лулчеберетъя йӧскалык центренызы кивалтӥсьБерпуметӥзэ калыкез лыдъян-гожтонъя (2010-тӥ арын) Набережные Челныын кык сюрс пала удмуртъёс уло. Валамон, огазеяськонэ ваньзы уг ветло. Тросэз, оло, уг но тодо карын сыӵе центр ужа шуыса, пусъе Валентина Билык. Кивалтӥсьлэн осконэз «Ӟардон» ансамбле пыриськисьёс луо. Туннэ нуналлы отчы 12-15 адями ветлэ. Вань адямиос, кудъёсыз кылдытэм дырысен, куке удмуртъёс люкаськылыны кутскизы, ветло. Кык адямиос кадь соос. Мукетъёсыз берлогес лыктӥзы. Адямиос лыкто, кошко, собере выльысь ми доры лыкто, малы ке шуоно лулпушсы кыске ик, кырӟамзы, верамзы потэ удмурт кылын Валентина Билык, Набережные Челны карысь удмуртъёслэн лулчеберетъя йӧскалык центренызы кивалтӥсьКивалтӥсьлэн верамезъя, тросэз пыриськисьёссы арлыдоос луо. Озьы ик ужасьёс но ветло: заводын тыршисьёс, дышетӥсьёс, эмчиос. Шергес – егитъёс. Ми доры вуо со пиналъёс, кудъёсыз гуртъёсысь лыктэмын ми доры дышетскыны. Соосыз люкаськом. Челныысь удмуртъёс пинал дыръязы ветло, нош школаез, институтэз быдтэмзы бере ас улонзэс радъяны кутско Валентина Билык, Набережные Челны карысь удмуртъёслэн лулчеберетъя йӧскалык центренызы кивалтӥсь«Ӟардон» ансамбле пыриськисьёс пӧртэм кырӟанъёс быдэсто, берло дыре репертуарзы пумен туалагес луэ ини. Ансамблен сяна, удмуртъёслэн лулчеберетъя йӧскалык центрзы калыкен но пайдалыко ужа. Валентина Билыклэн кылъёсызъя, туэ воскресной школазы туж умой тырше. Центразы пӧртэм адӟытонъёс лэсьто. Арлы быдэ йӧскалык лулчеберетлы сӥзем нуналъёс ортчыто. Вить ар ини «Мы ветви древа одного» финн-угор фестиваль радъяло, отчы Татарстанысь удмуртъёс, поръёс но мордваос, улосвылкуспо но кун ансамбльёс пырисько.  Тодэ вайытом, Удмуртиысь ньыль коллективъёс огъяросси фестиваль-вожвылъяськонэ пыриськисьёс пӧлы сюризы. Тегъёс: Мерлык Лулчеберет йӧскалыклулчеберет удмуртъёс удмуртъёслэнбляксы Татарстан  